**คำนำ**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ หมวด ๔ วรรค ๑๖ “แผนการดำเนินงาน” หมายความว่า แผนการดำเนินงานขององค์กรปกครองส่วนท้องถิ่นที่แสดงให้เห็นถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองสวนท้องถิ่นประจำปีงบประมาณนั้น ซึ่งเป็นการนำแผนพัฒนาไปปฏิบัติ โดยหมวด ๕ ข้อ ๒๖ การจัดทำแผนการดำเนินงานให้ดำเนินการตามระเบียบนี้ โดยมีขั้นตอนการจัดทำแผนการดำเนินงานให้ดำเนินการตามระเบียบนี้ โดยมีขั้นตอนดำเนินการ ดังนี้ (๑) คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น (๒) คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน และข้อ ๒๗ แผนการดำเนินงานให้จัดทำแล้วเสร็จภายในเดือนธันวาคมของปีงบประมาณนั้นหรือภายในสามสิบวันนับแต่วันที่ตั้งงบประมาณดำเนินการหรือได้รับแจ้งแผนงาน/โครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองสวนท้องถิ่นในปีงบประมาณนั้น การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

ดังนั้น เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ หมวด ๕ ข้อ ๒๖ และ ข้อ ๒๗ เทศบาลตำบลก้านเหลือง จึงได้ดำเนินการจัดทำแผนการดำเนินงานเทศบาลตำบลก้านเหลือง ประจำปีงบประมาณ พ.ศ. ๒๕๕๙ ขึ้น ตามระเบียบฯ เพื่อให้ทราบถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่และใช้เป็นแนวทางในการดำเนินงานในปีงบประมาณ พ.ศ. ๒๕๕๙ ของเทศบาลให้มีความชัดเจนในการปฏิบัติมากขึ้น มีการประสานงานและบูรณาการการทำงานกับหน่วยงานและการจำแนกรายละเอียดต่างๆของแผนงาน /โครงการในแผนการดำเนินงานจะทำให้การติดตามประเมินผลเมื่อสิ้นปีงบประมาณมีความสะดวกมากขึ้น และหวังเป็นอย่างยิ่งว่าแผนการดำเนินงานเทศบาลตำบลก้านเหลือง ประจำปีงบประมาณ พ.ศ. ๒๕๕๙ ฉบับนี้ จะสามารถใช้เป็นประโยชน์ต่อการดำเนินงานของเทศบาลตำบลก้านเหลืองและผู้ที่เกี่ยวข้องเป็นอย่างยิ่ง

**เทศบาลตำบลก้านเหลือง**

**สารบัญ**

**เรื่อง**   **หน้า**

**ส่วนที่ ๑ บทนำ**

บทนำ ๑

วัตถุประสงค์ของแผนการดำเนินงาน ๑

ขั้นตอนการจัดทำแผนการดำเนินงาน ๒ - 3

ประโยชน์ของแผนการดำเนินงาน ๔

**ส่วนที่ ๒ บัญชีโครงการ/กิจกรรม**  5

บัญชีสรุปจำนวนโครงการ/กิจกรรม (ผด. ๑) 6 - ๑๐

บัญชีโครงการ/กิจกรรม/งบประมาณ (ผด. ๒) ๑๑ – ๕๐

**ภาคผนวก**

ประกาศใช้แผนการดำเนินงานเทศบาลตำบลก้านเหลือง ประจำปีงบประมาณ พ.ศ. ๒๕๕๙

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***